Shaft (film, 1971)
<s>Shaft je američki kriminalističko-akcijski film snimljen 1971. godine u režiji Gordona Parksa, koje se smatra začetnikom, odnosno najpoznatijim ostvarenjima tzv. blaxploitation žanra.</s>

<s>Film se temelji na istoimenom romanu Ernesta Tidymana.</s><s>Naslovni protagonist, koga tumači Richard Roundtree, je crni njujorški privatni detektiv John Shaft čiju pomoć sticajem okolnosti traže sa obje strane zakona - Bumpy Jonas (čiji lik tumači Moses Gunn, šef harlemskih gangstera kome su oteli kćer; i bijeli policijski poručnik Androzzi (koga tumači Charles Cioffi) koji nastoji spriječiti da sukob Bumpyja sa italoameričkim mafijašima eskalira u masovno nasilje na rasnoj bazi.</s>

<s>Shaft je snimljen s relativno niskim budžetom, pri čemu je studio MGM angažirao Parsa kao jednog od tada rijetkih crnih režisera u Hollywoodu, te je u svome marketingu nastojao isticati "autentično crni" karakter filma, nastojeći prije svega film približiti crnoj publici.</s><s>U tom je smislu film postigao veliki uspjeh, učinivši Shafta novom velikom ikonom američke popularne kulture, odnosno prvim autentičnim afroameričkim akcijskim junakom.</s><s>Sa Shaftom se, pak, osim crne identificirala i šira, pogotovo mlađa i antiestablišmentska publika, kojoj je imponirao njegov otvoreni prezir prema autoritetu i društvenim konvencijama, a što se, između ostalog, moglo vidjeti i u tome da njegov lik održava donedavno nezamislive ljubavne veze sa ženama različitih rasa.</s><s>Popularnosti Shafta je dosta doprinijela i muzika Isaaca Hayesa, koja je također uključivala uvodnu pjesmu koja prati glavnog protagonista dok ponosno korača njujorškim ulicama i čiji ga tekst opisuje kao "seks mašinu".</s><s>Pjesma je postala jednom od najprepoznatljivijih tema u historiji filmske muzike, a sljedeće godine je nagrađena i Oscarom.</s>

<s>Shaft je postigao veliki komercijalni uspjeh, i time je dosta pomogao financijskim nevoljama pogođenom MGM-u da se održi sljedećih nekoliko godina.</s><s>Sljedeće godine je snimljen nastavak pod naslovom Shaft's Big Score!, a potom i film Shaft in Africa, iza koga je slijedila kratkotrajna istoimena TV-serija.</s><s>Godine 2000. je snimljen još jedan film pod naslovom Shaft koji se ponekad navodi kao remake, iako je u stvari nastavak, s obzirom da se u njemu ponovno pojavljuje Roundtree kao Shaft, dok Samuel L. Jackson u glavnoj ulozi tumači njegovog istoimenog nećaka.</s>

<s>Uloge
Richard Roundtree ...</s><s>John Shaft
Moses Gunn ...</s><s>Bumpy Jonas
Charles Cioffi ...</s><s>Por.</s><s>Vic Androzzi
Christopher St.</s><s>John ...</s><s>Ben Buford
Gwenn Mitchell ...</s><s>Ellie Moore
Lawrence Pressman ...</s><s>Tom Hannon
Victor Arnold ...</s><s>Charlie
Sherri Brewer ...</s><s>Marcy Jonas
Rex Robbins ...</s><s>Rollie
Camille Yarbrough ...</s><s>Dina Greene
Margaret Warncke ...</s><s>Linda
Joseph Leon ...</s><s>Byron Leibowitz
Arnold Johnson ...</s><s>Cul</s>

<s>Izvori</s>

<s>Vanjske veze</s>

<s>Američki filmovi
Kriminalistički filmovi
Akcije (filmovi)
Triler filmovi
Authority control 2</s>

